Hivatalos Lap L 169 , 27/06/1997 o. 0074 - 0075



A Bizottság 97/37/EGK irányelve (1997 június 19.) a textiltermékek elnevezéséről szóló 96/74/EK európai parlamenti és tanácsi irányelv I. és II. mellékletének a műszaki fejlődéshez történő hozzáigazításáról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a textiltermékek elnevezéséről szóló, 1996 december 16-i 96/74/EK európai parlamenti és tanácsi irányelvre [1] és különösen annak 16. cikke (1) bekezdésére, mivel a Közösségen belül csak olyan textiltermékeket lehet forgalomba hozni, amelyek megfelelnek az említett irányelv előírásainak; mivel ez, a textiltermékekről szóló irányelv rendelkezik a termékekben található textilszálak elnevezésének a címkén vagy jelölésen való feltüntetéséről annak érdekében, hogy a helyes tájékoztatással védjék a fogyasztói érdekeket; mivel kizárólag az említett irányelv I. mellékletében felsorolt textilszálak használhatók a Közösség belső piacára szánt textiltermékek elkészítéséhez; mivel szükségessé vált a textilszálak felsorolását tartalmazó mellékleteknek a műszaki fejlődéshez történő hozzáigazítása annak érdekében, hogy helyet kapjanak benne azok az új szálak, amelyek az irányelv utolsó módosítása óta jelentek meg; mivel ezen irányelv rendelkezései összhangban vannak a textiltermékek elnevezésére és címkézésére vonatkozó irányelvekért felelős bizottság véleményével, ELFOGADTA EZT AZ IRÁNYELVET: 1. cikk A 96/74/EK irányelv I. melléklete a következőképpen módosul: 1. A 2. pont a következőképpen módosul: - az "Elnevezés" oszlop a "guanakó" szó után a "kasgóra" szóval egészül ki, - "A Szál leírása" oszlop a "guanakó" szó után a "kasgórakecske" (a kasmírkecske és az angórakecske keresztezése) szavakkal egészül ki. 2. A 30. pont a következőképpen módosul: - az "Elnevezés" oszlop szövege: "Poliamid vagy nejlon", - a szál leírása helyébe a következő szöveg lép: "a láncban legalább 85 %-ban alifás vagy ciklo-alifás egységekhez kapcsolódó, ismétlődő amidkötéseket tartalmazó szintetikus, lineáris makromolekulákból álló szál". 3. A 31–41. pont új számozása: 34–44. 4. Új 31. ponttal egészül ki: - az "Elnevezés" oszlop szövege: "Aramid", - "A Szál leírása" oszlop szövege: "aromás csoportokhoz kapcsolódó amid vagy imidkötésekből álló szintetikus lineáris makromolekulák alkotta szál, amelyben az amid- vagy imidkötések legalább 85 %-a közvetlenül kapcsolódik két aromás gyűrűhöz, és az esetlegesen jelenlevő imidkötések száma nem haladja meg az amidkötésekét" 5. Új 32. ponttal egészül ki: - az "Elnevezés" oszlop szövege: "Poliimid", - "A Szál leírása" oszlop szövege: "a láncban ismétlődő imidegységeket tartalmazó szintetikus lineáris makromolekulákból álló szál". 6. Új 33. ponttal egészül ki: - az "Elnevezés" oszlop szövege "Lyocell", - "A Szál leírása" oszlop szövege: "Egy szerves oldószerrel és oldatból történő szálképzési eljárással, származékok képződése nélkül előállított regenerált cellulózszál", - a "Megnevezés" oszlop szövege után lábjegyzetre történő utalással egészül ki. A lábjegyzet szövege: "A szerves oldószer kifejezés alapvetően szerves anyagok és víz keverékét jelenti". 7. Következésképpen a 22. pont az alábbiak szerint módosul: A leírás szövege helyére az alábbi szöveg kerül: B ≥ 1,3 T + 2T B ≥ 0,5 T ahol T a decitexben kifejezett lineáris sűrűség". 2. cikk A 96/74/EGK irányelv II. melléklete a következőképpen módosul: 1. A 31–41. pont új számozása: 34–44. 2. Új 31. ponttal egészül ki: a "Szálak" és a "Százalékok" oszlopba a következő szöveg kerül: "Aramid | 8,00" | 3. Új 32. ponttal egészül ki: a "Szálak" és a "Százalékok" oszlopba az alábbi szöveg kerül: "Poliimid | 3,50" | 4. Új 33. ponttal egészül ki: a "Szálak" és a "Százalékok" oszlopa a következő szöveggel egészül ki: "Lyocell | 13.00" | 3. cikk (1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy a 96/74/EK irányelv mellékletének legkésőbb 1998. június 1-ig megfeleljenek. Erről haladéktalanul tájékoztatják a Bizottságot. A tagállamok által elfogadott rendelkezésekben hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. (2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el. 4. cikk Ennek az irányelvnek a tagállamok a címzettjei. Kelt Brüsszelben, 1997. június 19-én. a Bizottság részéről Emma Bonino a Bizottság tagja [1] HL L 32., 1997.2.3., 38. o. --------------------------------------------------